section_heading: Radnja
paragraph_text: Tony upada u gubitnički kockarski niz što se počinje odražavati na njegove obveze kao šefa. Udovica Vita Spataforea, Marie, obrati se Tonyju za pomoć s njezinim sinom, Vitom Jr., koji je nakon očeva ubojstva postao autodestruktivan. Ušao je u gotičku supkulturu, oskvrnuo groblje te konstantno krši školska pravila. Međutim, nakon što Marie upita Tonyja za 100.000 dolara za selidbu u Maine, on oklijeva i predloži da uključi Phila Leotarda (Mariena rođaka). Dok Phil i Tony održavaju muški sastanak s Vitom Jr., nijedan nije spreman uključiti se financijski. Međutim, Tony mijenja svoj stav nakon što Vito Jr. obavi veliku nuždu u školi pred drugim učenicima i biva izbačen. Prokockavši iznos potreban za selidbu u Maine, Tony plati umanjeni iznos za Vitovu "terapiju u divljini".